Norsk Redaktørforening v/spesialrådgiver Nils E. Øy

Norsk Redaktørforening v/generalsekretær Arne Jensen

|  |  |  |
| --- | --- | --- |
| Deres referanse | Vår referanse | Dato |
|  |  |  |

Det vises til felles brev fra Norsk Presseforbund og Norsk Redaktørforening av 28. november 2016 om begjæring om unntak fra opptaksforbudet i domstolloven § 131 a i ovennevnte straffesak.

Likeledes vises til rettens brev til Dem av i dag, hvor det heter bl.a.:

*Retten antar at vi kan holde oss til Dem (Norsk Presseforbund og Norsk Redaktørforening) som "pressens talsperson" hva gjelder pressens uttalerett vedrørende spørsmålet om bl.a. lukkede dører og filming under hovedforhandlingen. Retten ber om snarlig bekreftelse på at denne ordningen er tilfredsstillende for Dem, Deres medlemmer og eventuelt andre presseorganer som De tenker har interesse i spørsmålet.*

Retten forholder seg til ovennevnte inntil vi hører annet fra Dem.

Fra Spesialenheten har retten mottatt begjæring av 29. november 2016 om lukkede dører for hele forklaringen og eksaminasjonen av begge de tiltalte Cappelen og Jensen. Begjæringen er av Spesialenheten stemplet *"strengt fortrolig"*, jfr. beskyttelsesinstruksen § 4 jfr. offentleglova

§ 13 første ledd. Retten har forespurt Spesialenheten om begjæringen kan forelegges pressen til uttalelse, eventuelt om begjæringen kan nedgraderes etter beskyttelsesinstruksen § 5 nr. 4, men fått negativt svar, og retten må forholde seg til dette.

På bakgrunn av ovennevnte kan retten ikke gå nærmere inn på begrunnelsen i begjæringen, men bemerker at den i det alt vesentlige er begrunnet med *"faren for liv og helse og muligheten til å få saken best mulig opplyst for retten"*, jfr. domstolloven § 125 første ledd bokstav b og c.

Retten ber om Deres eventuelle bemerkninger til Spesialenhetens begjæring om lukkede dører under hele forklaringen og eksaminasjonen av de tiltalte Cappelen og Jensen. Retten imøteser eventuelle bemerkninger **innen 9. desember 2016**. Deres bemerkninger kan gjerne sendes i et word-dokument på e-post til kim.heger@domstol.no